Document ID: 32004R0684

Komisijas Regula (EK) Nr. 684/2004
(2004. gada 13. aprīlis),
ar ko groza Regulu (EK) Nr. 466/2001 attiecībā uz dioksīniem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā [1], un jo īpaši tās 2. panta 3. punktu,
tā kā:
(1) Komisijas 2001. gada 8. marta Regula (EK) Nr. 466/2001, ar ko nosaka atsevišķu piesārņotāju maksimālos pieļaujamos daudzumus pārtikas produktos [2], nosaka maksimālos pieļaujamos dioksīnu daudzumus dažos pārtikas produktos.
(2) Maksimālos pieļaujamos dioksīnu daudzumus piemēro no 2002. gada 1. jūlija. Dokumentu piemērojot, ir atklājies, ka jāprecizē to produktu vai produktu daļu apraksti, kuriem piemēro maksimālo pieļaujamo daudzumu.
(3) Pieejamie dati norāda, ka brīvās turēšanas apstākļos un daļēji intensīvas ražošanas apstākļos dētas olas var saturēt lielāku daudzumu dioksīnu nekā būru baterijās turētu vistu olas. Jāveic pasākumi, lai nodrošinātu dioksīna daudzuma samazināšanu brīvās turēšanas apstākļos vai daļēji intensīvas ražošanas apstākļos dētās olās, un daudzumu piemērošanai ir paredzēts pārejās periods līdz 2004. gada 1. janvārim. Tagad šķiet, ka ir vajadzīgs ilgāks laiks pētījumiem, lai noteiktu iespējamos pasākumus dioksīna daudzuma samazināšanai brīvās turēšanas apstākļos vai daļēji intensīvas ražošanas apstākļos dētās olās un lai šos pasākumus īstenotu. Tādēļ pārejas periodu ir lietderīgi pagarināt par vienu gadu.
(4) Pa to laiku ir pieņemta Komisijas 2002. gada 30. jūlija Direktīva 2002/69/EK, ar ko nosaka paraugu ņemšanas metodes un analīzes metodes dioksīnu koncentrācijas oficiālajai kontrolei un dioksīniem līdzīgu PCB kvantitatīvai noteikšanai pārtikas produktos [3].
(5) Tādēļ attiecīgi jāgroza Regula (EK) Nr. 466/2001.
(6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 466/2001 I pielikuma 5. iedaļu groza šādi:
1. Pirmajā slejā 5.1.2. punktā vārdus "Aknas un atvasināti produkti" aizstāj ar vārdiem "Aknas un atvasināti sauszemes dzīvnieku izcelsmes produkti".
2. Pirmajā slejā 5.2. punktā 5. zemsvītras piezīmei pievieno šādu teikumu: "Ja zivis paredzēts ēst veselas, maksimālais pieļaujamais daudzums attiecas uz veselu zivi."
3. Pirmajā slejā 5.4. punktā 8. zemsvītras piezīmē vārdus "2004. gada 10. janvāra" aizstāj ar vārdiem "2005. gada 1. janvāra".
4. Pirmajā slejā 5.4. punkta "Eļļas un tauki" otro ievilkumu "Augu eļļa" aizstāj ar "Augu eļļas un tauki".
5. Trešajā un ceturtajā slejā 5.1.1. līdz 5.5. punktā vārdus "Direktīva 2001/…/EK (*)" aizstāj ar vārdiem "Direktīva 2002/69/EK [9] OV L 209, 6.8.2002., 5. lpp.."
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 13. aprīlī

Labels: 0
3
17
20